ছোট বেলা হতেই দেখেছি আমাদের গ্রামের অনেকেই আমাদের গোষ্ঠীতে কাজ করতেন আর তারা নিজ পরিবারের মতই দেখতেন আমাদেরকে,কোনো কষ্ট কিংবা হিংসা কারো মনে দেখি নাই। আমাকে কোলে করে রাখতেন সাহেব আলী দাদা, যেন নিজেরই দাদা ভাই,আমার মাকে বলতেন মা। যেন কাজের লোকটি না। একসাথে বসে একই খাবার খেতাম। হয়তো টাকা পয়সা কিংবা অবস্থার দিক দিয়ে কিছুটা কম বেশি ছিল সমাজে অনেকেই, কিন্তু মনের দিক দিয়ে যে সবাই ছিল অনেক বড়, আজ সে কথা হাড়ে হাড়ে টের পাচ্ছি। হায়রে, হারানো দিন!